Document ID: 32004D0118

A Bizottság határozata
(2004. január 28.)
az élő baromfi és keltetőtojások, valamint az élő laposmellű futómadarak és keltetőtojások behozatalára vonatkozó 95/233/EK, 96/482/EK és 2001/751/EK határozat; a friss baromfihús, a tenyésztett laposmellű futómadarak friss húsa, a szárnyasvad-hús, valamint a tenyésztettszárnyasvad-hús behozatalára vonatkozó 94/85/EK, 94/984/EK és 2000/609/EK határozat; a vadhús, a tenyésztettvad-hús és a nyúlhús behozatalára vonatkozó 2000/585/EK határozat, valamint a húsipari termékek behozatalára vonatkozó 97/222/EK határozat bizonyos csatlakozó államokra tekintettel történő módosításáról
(az értesítés a C(2004) 125. számú dokumentummal történt)
(EGT vonatkozású szöveg)
(2004/118/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 14. cikke (3) bekezdésére és 21a. cikke (2) bekezdésére,
tekintettel a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [2] és különösen annak 21. cikke (1) bekezdésére, 23. cikke (1) bekezdésére és 26. cikke (2) bekezdésére,
tekintettel a friss baromfihús Közösségen belüli kereskedelmének és harmadik országokból történő behozatalának állat-egészségügyi feltételeiről szóló, 1991. június 26-i 91/494/EGK tanácsi irányelvre [3] és különösen annak 9. cikke (1) bekezdésére és 11. cikke (1) bekezdésének a) pontjára,
tekintettel a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre [4] és különösen annak 10. cikkére,
tekintettel a vadak elejtésével és a vadhús forgalomba hozatalával kapcsolatos közegészségügyi és állat-egészségügyi problémákról szóló, 1992. június 16-i 92/45/EGK tanácsi irányelvre [5] és különösen annak 16. cikke (3) bekezdésére,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre [6] és különösen annak 8. cikke (1) és (4) bekezdésére,
mivel:
(1) A 95/233/EK bizottsági határozat [7] tartalmazza a tagállamok által élő baromfi és keltetőtojások - beleértve a laposmellű futómadarakat és azok keltetőtojásait is - behozatalára feljogosított harmadik országok elvi jegyzékét.
(2) A 96/482/EK bizottsági határozat [8] részletesebb szabályokat állapít meg az élő baromfi és keltetőtojások behozatalára, valamint a vonatkozó állat-egészségügyi bizonyítványokra vonatkozóan.
(3) A 2001/751/EK bizottsági határozat [9] meghatározza az élő laposmellű futómadarak és azok keltetőtojásainak harmadik országból történő behozatalára vonatkozó állat-egészségügyi feltételeket és a szükséges állatorvosi bizonyítványokat, valamint a behozatalt követően elvégzendő állat-egészségügyi intézkedéseket és a tagállamok által élő baromfi és keltetőtojás behozatalára feljogosított harmadik országok jegyzékeit.
(4) Észtország, Málta, Lettország és Litvánia mentes a baromfibetegségektől, a baromfibetegségekre vonatkozó felügyeleti és ellenőrzési programokat hajt végre, a baromfibetegségek esetére kész megfelelő készenléti tervet készíteni, továbbá kész arra, hogy az általános közösségi állat-egészségügyi előírásokat és különösen a baromfiágazatot érintő közösségi előírásokat az EU-hoz való csatlakozását megelőzően átültesse nemzeti jogrendszerébe; ez azt bizonyítja, hogy az említett országok az élő baromfira és a laposmellű futómadarakra vonatkozó állat-egészségügyi helyzetet tekintve kellően jól strukturált és szervezett állat-egészségügyi szolgálatokkal rendelkeznek.
(5) Ezért indokolt Litvánia, Észtország és Málta felvétele azon harmadik országok jegyzékébe, amelyek a 95/233/EK bizottsági határozat értelmében elvileg jogosultak az élő baromfi és keltetőtojások behozatalára, a laposmellű futómadarakat és azok keltetőtojásait is beleértve.
(6) Észtország, Málta, Lettország és Litvánia felvétele érdekében a 96/482/EK bizottsági határozatot és a 2001/751/EK bizottsági határozatot ugyancsak módosítani kell.
(7) A 94/85/EK bizottsági határozat [10] megállapítja a friss baromfihús behozatalára feljogosított harmadok országok jegyzékét.
(8) A 94/984/EK bizottsági határozat [11] meghatározza a friss baromfihús harmadik országokból történő behozatalára vonatkozó állat-egészségügyi feltételeket és a szükséges állatorvosi bizonyítványokat.
(9) A 2000/609/EK bizottsági határozat [12] meghatározza a tenyésztett laposmellű futómadarak húsának behozatalára vonatkozó állat-egészségügyi feltételeket és a szükséges állatorvosi bizonyítványokat.
(10) A csatlakozó államok állat-egészségügyi helyzete a baromfiágazatban javult, ezért Észtországot fel kell venni azon harmadik országok jegyzékébe, amelyek a 94/85/EK bizottsági határozat értelmében elvileg jogosultak a friss baromfihús EU-ba történő behozatalára. Következésképpen Észtország a 94/86/EK bizottsági határozatban [13] megállapítottak szerint feljogosítható szárnyasvad-hús behozatalára is.
(11) Indokolt továbbá Észtországot, Máltát és Lettországot a friss baromfihús behozatala tekintetében a 94/984/EK bizottsági határozatba, valamint az élő laposmellű futómadarak és azok keltetőtojásainak behozatala tekintetében a 2000/609/EK bizottsági határozatba is felvenni.
(12) A 2000/585/EK bizottsági határozat [14] meghatározza a vadhús, a tenyésztettvad-hús és a nyúlhús harmadik országokból történő behozatalára vonatkozó állat-egészségügyi és közegészségügyi feltételeket és a szükséges állatorvosi bizonyítványokat. Tekintettel a csatlakozó államok állat-egészségügyi helyzetének javulására, Máltát fel kell venni a feljogosított harmadik országok jegyzékébe, továbbá naprakésszé kell tenni a harmadik országok hatályban lévő jegyzékeit és azokat a különleges feltételeket, amelyek mellett a vadhús, a tenyésztettvad-hús és a nyúlhús a többi csatlakozó államból az EU-ba importálható.
(13) A 97/222/EK bizottsági határozat [15] megállapítja a húsipari termékek behozatalára feljogosított harmadik országok vagy harmadik országok részeinek jegyzékét.
(14) A vaddisznóállományokban előforduló klasszikus sertéspestis miatt egyes csatlakozó államok továbbra is állat-egészségügyi kockázatot jelentenek. E tényre, illetve a csatlakozó államok állat-egészségügyi helyzetének javulására is tekintettel, a 97/222/EK bizottsági határozatot módosítani kell.
(15) Bizonyos esetekben helyénvaló naprakésszé tenni egyes országneveket, ISO-kódokat és a régiókba sorolás keretében kijelölt határokat.
(16) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 95/233/EK határozat I. és II. melléklete helyébe e határozat I. és II. melléklete lép.
2. cikk
A 96/482/EK határozat I. melléklete helyébe e határozat III. melléklete lép.
3. cikk
A 2001/751/EK határozat I. melléklete helyébe e határozat IV. melléklete lép.
4. cikk
A 94/85/EK határozat melléklete helyébe e határozat V. melléklete lép.
5. cikk
A 94/984/EK határozat I. melléklete helyébe e határozat VI. melléklete lép.
6. cikk
A 2000/609/EK határozat I. melléklete helyébe e határozat VII. melléklete lép.
7. cikk
A 2000/585/EK határozat I. melléklete helyébe e határozat VIII. melléklete lép.
8. cikk
A 2000/585/EK határozat II. melléklete helyébe e határozat IX. melléklete lép.
9. cikk
A 97/222/EK határozat mellékletének I. része helyébe e határozat X. melléklete lép.
10. cikk
A 97/222/EK határozat mellékletének II. része helyébe e határozat XI. melléklete lép.
11. cikk
Ezt a határozatot 2004. február 14-től kell alkalmazni.
12. cikk
Ennek a határozatnak a tagállamok a címzettjei.
Kelt Brüsszelben, 2004. január 28-án.

Labels: 3
17
5
6